266 CORRESPONDANCE DE JEAN HOTMAN. 
hendé davantaige le danger, qui seroit à craindre en ceste saizon. 
Et d’aultant que je demeure incertain, si ma lettre vous aura esté 
rendue, je vous ay faict ce mot de recharge pour vous prier par 
mesme moien d’escrire à Genève, si vous estimez qu'il soit besoing. 
Je n’ay aucunes nouvelles de France, sinon que le 20me du passé 
le Roy estoit de retour à Chartres en bonne santé et se préparoit 
pour aller bien tost contre l’ennemy '), qui estoit sur la frontière, 
et depuis j’ay eu advis que quelques compagnies, qui s’estoient 
trop avancées, ont estez toutes deffaictes par les garnisons de St. 
Quentin et du Castellet. J'espère, que bientost nous en aurons 
encores meilleures nouvelles, comme j’en prie Dieu de bon coeur 
et de vous conserver, monsieur, en parfaicte santé. De Solleure, 
ce 14° jour de fébvrier 1593. 
Vostre très affectionné serviteur, 
N. BRULART. 
CXVIL. 
Nicolas Brulart, sieur de Sillery, à Jean Hotman. 
Sur son livre nouveau. 
SOLEURRE, 4 mai 1593. 
Monsieur. Je vous renvoye vostre livre ?), que j’ay leu avec 
très grand plaisir, duquel je ne sçaurois assez louer le discours et 
la fin et l’estime un tresor très précieux, pourvu qu'il soit em- 
ploié à propos comme vous en sçaurez choisir sagement le temps 
et l'occasion Il y a quinze jours, que je n’ay nouvelles de mon- 
sieur de la Violette ®) par ses dernières. Il me donnoit espérance 
d’estre bien tost par decà Je vous advertiray, quand il sera arrivé, 
1) Après la mort du Due de Parme sous le commandement de CHARLES DE 
MANSFELT. 
2) Peut-être le même, dont Graser parle Epist. Hotom. p. 367: „si liber, in 
Gallicanis facito”. 
3) Voyez p. 262 et 264. 
